钦定古今图书集成/明伦汇编/氏族典/第434卷 > 《凌迪知万姓统谱》 > 老古
## 钦定古今图书集成/明伦汇编/氏族典/第434卷 > 《凌迪知万姓统谱》 > 老古

按《奇姓通》：晋文公逐麋而失之，问农夫老古曰：“吾麋
安在？”老古以足指曰：“如是往。”文公曰：“寡人问子以足
指，何也？”老古振衣而起曰：“臣不意吾君乃至此也。臣
闻虎豹之居也，厌闲而近人，故猎之；鱼鳖之居也，厌
深而之浅，故渔之。诸侯厌众而亡其国。《诗》云：‘维鹊有
巢，维鸠居之。君放不归，人将居之’。”于是文公载老古
以归。